Կապետինգներ

Կապենինգներ (ուշ լատ. Capetingi, ֆրանս. Capétiens), թագավորական դինաստիա Ֆրանսիայում (987-1328 թթ.)։ Դինաստիայի հիմնադիրն է Հուգո Կապետը (այստեղից՝ անվանումը), որը թագավոր է ընտրվել Կարոլինգների դինաստիայի վերջին թագավորի մահից հետո։ Կապետինգների օրոք թագավորական իշխանությունը ընտրականից դարձավ ժառանգական։ Նրանց հաջողվեց ընդլայնել թագավորական տիրույթները՝ այդպիսով XIV դարի սկգբին միավորելով Ֆրանսիայի տարածքի 3/4-ը։ Կապետինգների քաղաքականությունը նպաստում էր կենտրոնացված պետության կազմավորմանը։ Անժառանգ Շառլ Գեղեցիկի մահից հետո ֆրանսիական գահն անցավ Վալուաների դինաստիային։ Կապետինգների արքայացանկը.

 Հուգո Կապետ (թագավորել է 987-996 թթ.)
 Ռոբերտ II (996-1031 թթ.)
 Հենրի I (1031-60 թթ.)
 Ֆիլիպ I (1060-1108 թթ.)
 Լյուդովիկոս VI Հաստամարմին (1108-37 թթ.)
 Լյուդովիկոս VII (1137-80 թթ.)
 Ֆիլիպ II Օգոստոս (1180-1223 թթ.)
 Լյուդովիկոս VIII (1223-1226 թթ.)
 Լյուդովիկոս IX Սուրբ (1226-70 թթ.),
 Ֆիլիպ III Խիզախ (1270-85 թթ.)
 Ֆիլիպ IV Գեղեցիկ (1285-1314 թթ.)
 Լյուդովիկոս X (1314-16 թթ.)
 Ֆիլիպ V (Ֆիլիպ IV-ի 2-րդ որդին, 1316-22 թթ.)
 Շառլ Գեղեցիկ (Ֆիլիպ IV-ի 3-րդ որդին, 1322-28 թթ.)

Տես նաև 
 Կարոլինգներ
 Վալուաներ

Ֆրանսիական թագավորական ընտանիքներ
Հարստություններ
Ֆրանսիայի պատմություն